20/10/2014 | Administración LocalMunicipal
A Coruña
Servizos Sociais
Convocatoria de axudas para o transporte en taxi de persoas con discapacidade ou dependencia exercicio 2015

PRIMEIRA. - Obxecto da convocatoria Esta convocatoria ten por obxecto regular a concesión de axudas económicas individuais a persoas con minusvalidez ou dependentes que por estar gravemente afectadas na súa mobilidade teñan problemas para utilizar os transportes públicos colectivos, ao obxecto de proporcionarlles un servizo de desprazamentos en taxi. De conformidade co disposto no art.56.2 do R. D. 887/2006, esta convocatoria queda condicionada á existencia de crédito axeitado e suficiente no momento de resolución da concesión. O importe máximo da convocatoria é de 100.000 €. SEGUNDA. - Destinatarios/as Persoas dependentes ou con minusvalidez recoñecida que afecte gravemente á mobilidade e que lles impida utilizar os transportes públicos colectivos sempre que requiran deste medio para o seu desprazamento ao exterior. TERCEIRA: Requisitos dos solicitantes: 1. Ser maior de 3 anos 2. Residir no Concello de A Coruña e constar empadroado desde, polo menos, seis meses anteriores á data de inicio do plazo de presentación de solicitudes.3. Ter recoñecida legalmente a condición de dependente, minusvalidez ou minusvalía que afecte gravemente á mobilidade e impida utilizar os transportes públicos colectivos.4. No caso de que a persoa solicitante se atope en activo, non ter recoñecido este beneficio por convenio colectivo, contrato laboral ou calquera outro título acreditativo.5. Non ter dereito a este servizo a través de ISFAS, MUFACE ou outra entidade.6. Se a persoa é maior de 18 anos, non constar como titular de vehículo.7. Non dispoñer duns ingresos superiores ao 180% do IPREM vixente (11.502,234 € anuais). Excepcionalmente, logo de informe técnico de Departamento de Servizos Sociais poderá incrementarse o límite de ingresos nun 20% adicional. Teranse en conta os ingresos do solicitante, e se carecese de ingresos se valorarán os ingresos das persoas das que dependa economicamente (cónxuxe, pais, fillos, titores, gardadores de feito, etc.). Neste caso calcularase a renda per cápita. Para calcular a capacidade económica anual teranse en conta todos os ingresos dos membros computables da unidade convivencial. Para os efectos deste cálculo son membros computables da unidade convivencial: a persoa solicitante, o cónxuxe ou parella de feito, os ascendentes ou fillos/ás menores de 25 anos ou maiores de 25 en situación de minusvalidez que dependan economicamente do solicitante. No caso de que a persoa solicitante tivese cónxuxe ou parella de feito, entenderase como renda persoal a metade da suma dos ingresos de ambos os dous membros da parella. Cando o/a solicitante tivese ao seu cargo ascendentes ou fillos menores de 25 anos ou maiores desta idade pero en situación de dependencia, a súa capacidade económica determinarase dividindo a súa renda e patrimonio entre o número de persoas que dependan economicamente da persoa solicitante. A capacidade económica calcularase baseándose nos ingresos netos que perciban os membros computables da unidade convivencial, que comprenderán os rendementos de traballo, os rendementos de capital mobiliario e inmobiliario, os rendementos de actividades económicas e as ganancias e perdas patrimoniais. CUARTA. - Solicitudes e documentación A documentación a presentar será a seguinte: 1. Solicitude debidamente cumprida. Poderán utilizar o modelo xeral ou o específico de servizos domiciliarios.2. Fotocopia do DNI do solicitante e dos demais membros da unidade familiar.3. Resolución de grao de dependencia e/ou certificado de minusvalidez ou minusvalía no que conste que esta afecta gravemente á mobilidade e impide a utilización dos transportes públicos colectivos 4. Declaración de ingresos do solicitante e dos demais membros computables da unidade de convivencia que serán acreditados mediante: • certificado de pensións positivo ou negativo (expedido polo INSS ou pola entidade da que proceda), prestacións, nóminas da persoa solicitante e demais membros computables. • Fotocopia da declaración da renda ou certificado negativo desta expedido pola Axencia Estatal de Administración Tributaria (AEAT) do último exercicio económico, tanto da persoa solicitante coma dos restantes membros computables de para os efectos do cálculo da capacidade económica. A declaración ou certificado poderase substituír pola autorización asinada a favor do Concello de A Coruña para realizar as comprobacións oportunas (achégase modelo). 5. No caso dos traballadores, declaración responsable de non ter recoñecido este beneficio por convenio colectivo, contrato laboral ou calquera outro título, ou a través de ISFAS, MUFACE ou outras entidades.6. No caso dos maiores de 18 anos, certificado expedido pola Dirección Xeral de Tráfico acreditativo de que o solicitante non consta como titular de vehículo ningún 7. Declaración responsable de non estar incurso o/a solicitante en prohibición para ser beneficiario de subvencións (achégase modelo). 8. Declaración responsable de non ter o solicitante débedas pendentes de pagamento coa Seguridade Social, a AEAT, a Xunta de Galicia ou o Concello (achégase modelo). O resto de documentación necesaria (certificación de percepción de subsidio de compensación de gastos de transporte, certificado de empadroamento e documentación acreditativa de ser beneficiario ou non do servizo galego de apoio á mobilidade 065) será solicitado de oficio pola propia administración. QUINTA. - Contía e modalidade das axudas O importe global das axudas non poderá superar a cantidade consignada anualmente polo Concello para esta finalidade, e repartirase proporcionalmente entre as persoas beneficiarias, sen que a contía concedida a cada unha delas individualmente supere o importe de 3.000,00 €. Se a persoa beneficiaria é perceptora de axuda do Servizo Galego de Apoio á Movilidade Personal (065), reducirase ao 50% o importe da axuda a conceder. Da consignación presupostaria anual poderá reservarse un 2% para atender necesidades sobrevidas de persoas nas que concorra algunha das seguintes circunstancias: • Obtención da resolución de grao de dependencia e/ou certificado de minusvalidez ou minusvalía no que conste que esta afecta gravemente á mobilidade e impide a utilización dos transportes públicos colectivo en data posterior á finalización do prazo ordinario de solicitudes • Outras situacións de especial urxencia social, sempre que exista informe técnico social que o xustifique e condicionado á existencia de recursos. A distribución desta cantidade reservada a situacións sobrevidas realizarase tomando como referencia a cantidade mensual asignada ás persoas beneficiarias que presentaron a solicitude no momento da convocatoria. Asignarase está cantidade multiplicada polo número de meses existentes dende que se solicita fose de prazo e ata esgotar o presuposto dispoñible. SEXTA. - Prazos de solicitude O prazo de presentación de solicitudes será dun MES contado a partir do día seguinte ao da publicación da convocatoria no Boletín Oficial da Provincia. As solicitudes a documentación das cales estea completa, resolveranse ata esgotar o 98% do crédito presupostario dispoñible. Para as situacións sobrevidas poderá solicitarse en convocatoria extraordinaria ata o 30 de setembro de 2015. SÉPTIMA.- Procedemento de tramitación e resolución • As solicitudes e documentación correspondentes presentaranse no Rexistro Xeral do Concello, ben directamente ou por calquera dos medios establecidos na vixente Lei 30/1992, do 26 de novembro do Réxime Xurídico das Administracións Públicas e do Procedemento Administrativo Común. • Se do exame da solicitude e documentación achegada se deducise que é incompleta ou defectuosa, dende o Concello requirirase ao interesado para que no prazo de dez días achegue os documentos preceptivos ou emende a falta, con indicación de que, se así non o fixese, teráselle por desistido da súa petición, logo de resolución ao respecto. • A proposta de concesión ou denegación das axudas a que se refire esta convocatoria, se realizará por Servizos Sociais, e se publicará a relación de axudas concedidas e denegadas, nos rexistros municipais, taboleiro de edictos, centros cívicos, páxina web coruna. es e 010. OITAVA. - Entrega de bono-taxis e axudas concedidas A) Entrega de “bono-taxis” en soporte papel polo importe total da axuda concedida anualmente, nos prazos que se determinen, que terán validez exclusivamente para o período que neles se consigne. Os bono-taxi deberán conter: a) Valor do bono b) Número de bono c) DNI e nome do beneficiario d) Sinatura do beneficiario e) Data de expedición f) Uso para o que se destina o bono-taxi (traballo, ocio, xestións administrativas, etc.) Os bono-taxi debidamente cumpridos terán que ser entregados ao taxista. Os bono-taxi expediranse por importe de 0,5 €, 1€ e 3€ O beneficiario achegará a moeda fraccionada correspondente por importe inferior a 0,5 €. B) Entrega de “bono-taxis” en soporte tarxeta electrónica, polo importe total da axuda concedida anualmente, nos prazos que se determinen As facturas pola utilización do bonotaxi deberán acompañarse dos bonos consumidos. A concesión da axuda do bono-taxi con cargo a esta convocatoria implica a cesión do dereito de cobramento aos taxistas ou aos seus representantes, polo que o pagamento do presuposto total se practicará efectivamente a estes. Os taxistas ou os seus representantes facturarán ao Excmo. Concello o importe dos servizos prestados, mediante a presentación das facturas dos bono-taxis entregados polos beneficiarios como pagamento do servizo, ou ben a acreditación do gasto realizado por medio de tarxeta electrónica. NOVENA. - Obriga dos beneficiarios As axudas para o transporte en taxi son persoais e intransferibles. As persoas beneficiarias das axudas de transporte en taxi deberán utilizar estas para a finalidade con que foron concedidas, para iso deberán cumprir de forma correcta o bono-taxi, indicando o nome, DNI, data de expedición, uso para o que se destina o bono-taxi e asina do beneficiario/a. A falsidade dos documentos presentados ou as irregularidades de uso dos bonos entregados, dará lugar ao reintegro do importe dos bonos utilizados e á devolución dos pendentes de uso, así como á reclamación dos xuros de mora correspondentes a computar dende o momento en que teñan lugar os respectivos pagamentos, sen prexuízo de quedar excluídos en futuras convocatorias. O concelleiro delegado de Servizos Sociais (Asdo.: Miguel Lorenzo Torres) A/s persoa/s abaixo asinante/s autoriza/n ao CONCELLO DA CORUÑA a solicitar da Axencia Estatal de Administración Tributaria, información de natureza tributaria para o recoñecemento, seguimento e control de: Convocatoria de bono-taxi cando a persoa que figura no apartado A poida resultar beneficiaria. A presente autorización outórgase aos efectos de recoñecemento, seguimento e control da subvención e/ou axuda mencionada anteriormente, e en aplicación do disposto pola Disposición Adicional Cuarta da Lei 40/1998, que mantén a súa vixencia tras a entrada en vigor do Real Decreto Lexislativo 3/2004, polo que se aproba o Texto Refundido da Lei do Imposto sobre a Renda das Persoas Físicas, e o artigo 95.1 k) da Lei 58/2003, Xeneral Tributaria, que permiten, logo de autorización do interesado, a cesión dos datos tributarios que precisen as AA. PP. para o desenvolvemento das súas funcións. A Coruña, de de 2014 NOTA: A autorización concedida polo asinante pode ser revogada en calquera momento mediante escrito dirixido ao CONCELLO DA CORUÑA D/Dna., con NIF. e domicilio en Rúa. do municipio de A Coruña, actuando no seu propio nome ou en representación de D/Dna., con NIF. e domicilio en Rúa., en calidade de titor, gardador de feito ou representante legal • Non estar incurso en ningún suposto de prohibición para ser beneficiario/a de subvencións. • Non ter débedas tributarias coa AEAT, a Xunta de Galicia, o Concello de A Coruña e a Seguridade Social. A Coruña,. de. de 2014 Asdo:. D/ Dna., con NIF. e domicilio en Rúa. do municipio de A Coruña, actuando no seu propio nome ou en representación de D/ Dña., con NIF. e domicilio en Rúa., en calidade de titor, gardador de feito ou representante legal. • Que aos efectos da Lei Orgánica 15/1999 do 13 de decembro, de Protección de Datos de Carácter persoal, o legal representante asinante deste documento, asi como calquera outras persoas os datos persoais da cal recóllanse no mesmo como beneficiarios, representantes ou persoas de contacto, autorizan ao Excelentísimo Concello de A Coruña, a través da súa Oficina Municipal de Dependencia, Maiores e Minusvalidez (OMADAP) ou servizo que a substitúa, a incorporar os datos que nos poida proporcionar, ou dos que teñamos coñecemento como consecuencia da relación iniciada a través de o propio usuario ou por outros medios con outras entidades á fin de crear, un ficheiro automatizado responsabilidade do propio Concello de A Coruña que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de Promoción da Autonomía Persoal e Atención ás persoas en situación de Dependencia e o seu desenvolvemento regulamentario, así como para a xestión doutros servizos ou programas de iniciativa municipal complementario a aqueles. • Autorizo a que se realicen as verificacións e consultas en ficheiros públicos, necesarias para cotexar os datos declarados que obren en poder das Administracións Públicas competentes. • Autorizo a consultar nos ficheiros da Conselleria de Traballo e Benestar Social a concesión do servizo de transporte adaptado 065. Os datos persoais facilitados terán como destinatario á Oficina Municipal de Atención á Dependencia e promoción da Autonomía Persoal (OMADAP) do Excmo. Concello de A Coruña, podendo ser incluídos en listados de empresas ou persoas contratadas por este Concello para a xestión indirecta de servizos ou prestación. Todo iso tendo en conta as consideracións que en materia de tratamento de datos por parte da Administración e a cesión destes a outras Administracións públicas se conteñen na Lei 15/1999 e, en particular, nos seus artigos 6.2, 7.6 e 11. O beneficiario, representante legal e/ou persoas de contacto afectados polo disposto poderán exercitar os dereitos que lle asisten de acceso, rectificación, cancelación e oposición, remitindo comunicación a ao Oficina Municipal de Dependencia, Maiores e Minusvalidez ou servizo que o substitúa. A Coruña. de. de 2014 Asdo:.